Diari Oficial de la Generalitat Valenciana


Sumari del DOGV 5427, del 12-01-2007 (2006/14568)

RESOLUCIO de 14 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord marc de col·laboració entre la Conselleria d'Empresa, Universitat i Ciència i Radiotelevisió Valenciana per a la promoció de la indústria de la moda feta a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14163


Data del document
:   14-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Empresa, Universitat i Ciència
    * indústria tèxtil
    * administració central
    * cooperació administrativa

Subscrit, després de la tramitació prèvia reglamentària, entre la  
Conselleria d'Empresa, Universitat i Ciència i Radiotelevisió Valenciana,  
el 30 de gener de 2006, un Acord marc de col·laboració per a la  
promoció de la indústria de la moda feta a la Comunitat Valenciana, i  
en compliment del que establix l'article 3.4 del Decret 20/1993, de 8  
de febrer, del Govern Valencià, cal publicar en el Diari Oficial de la  
Generalitat l'esmentat Acord, que ha quedat inscrit en el Registre de  
Convenis amb el número 1232/2006, i que figura com a annex d'esta  
resolució.  
València, 14 de desembre de 2006.- El director general de Relacions  
amb les Corts i Secretariat del Govern: Antonio V. Peral Villar.  
Acord marc de col·laboració entre la Conselleria d'Empresa, Universitat  
i Ciència i Radiotelevisió Valenciana per a la promoció de la  
indústria de la moda feta a la Comunitat Valenciana.  
A València, 30 de gener de 2006  
D'una banda, l'Hble. Sr. Justo Nieto Nieto, conseller d'Empresa,  
Universitat i Ciència.  
De l'altra, el Sr. Pedro García Gimeno, com a director general de  
Radiotelevisió Valenciana, amb domicili social a Burjassot, Polígon  
d'Accés Ademús, s/n, que intervé en nom, representació i com a òrgan  
de contractació de l'entitat (a partir d'ara RTVV), CIF K-1662795-H,  
d'acord amb les atribucions que té assignades en virtut de l'article 11  
de la Llei 7/1984, de 4 de juliol, de la Generalitat Valenciana, de Creació  
de l'Entitat Pública Radiotelevisió Valenciana.  
EXPOSEN  
1. Que la Conselleria d'Empresa, Universitat i Ciència en l'àmbit de  
les seues competències desenrotlla una sèrie d'iniciatives i projectes  
que s'han materialitzat en la implantació del Pla de Competitivitat de  
l'Empresa Valenciana en el període 2005-2007, per als sectors emergents  
i consolidats de la Comunitat Valenciana.  
2. Que la Conselleria d'Empresa, Universitat i Ciència a fi de coordinar,  
consensuar i canalitzar els recursos assignats al Pla de Competitivitat  
de l'Empresa Valenciana ha creat l'Oficina de Gestió per als  
Plans de Competitivitat Empresarials com a instrument d'impuls i  
interlocució entre les demandes i els reptes dels sectors empresarials i  
entre el món de les oportunitats i els recursos. Entre les funcions d'esta  
oficina està la de promoure la subscripció de convenis i altres instruments  
de col·laboració amb institucions públiques i privades.  
4. Que dins del Pla de Competitivitat de l'Empresa Valenciana, el  
Pla d'Impuls del Sector de la Moda recull un conjunt de línies d'acció  
en l'àmbit del foment de la innovació, mesures d'intercanvi i aproximació,  
pla d'emprenedors, promoció i finançament i ajudes horitzontals.  
5. Que RTVV és una entitat de dret públic que té com a objectiu  
la prestació dels servicis de radiodifusió i televisió de la Generalitat  
Valenciana per al conjunt de la societat valenciana. RTVV, a través de  
les seues societats filials prestadores dels servicis públics de ràdio i  
televisió, exercix un paper fonamental en la promoció de la indústria  
de la moda feta a la Comunitat Valenciana, oferint programes d'alta  
qualitat en la matèria.  
6. Que ambdues entitats coincidixen a reconéixer la necessitat de  
conjuminar i intensificar les seues relacions i coordinar els seus esforços  
a fi d'aconseguir un major desenrotllament de la promoció i difu-  
sió de la moda feta a la Comunitat Valenciana i, en conseqüència, formalitzen  
el següent acord de conformitat amb les següents  
ESTIPULACIONS  
Primera. L'objectiu del present acord marc de col·laboració és establir  
les bases per a la realització d'activitats conjuntes de difusió radiofònica  
i televisiva en l'àmbit del Pla d'Impuls de la Moda Valenciana,  
a través de Ràdio Nou o Sí Ràdio, i de la programació de TVV, ja siga  
de Canal 9, de Punt 2 i del seu canal internacional Televisió Valenciana  
Internacional (TVVi), amb les finalitats específiques següents:  
- Promoure la imatge de marca de la indústria de la moda feta a la  
Comunitat Valenciana.  
- Donar a conéixer el treball i el valor d'un important grup de professionals  
de la indústria de la moda feta a la Comunitat Valenciana;  
dissenyadors, estilistes, fotògrafs, maquilladors, perruquers, models,  
etc.  
- La projecció de la indústria de la moda feta a la Comunitat  
Valenciana en els mercats nacional i internacional.  
- La promoció dels esdeveniments culturals valencians nacionals i  
internacionals on la moda feta a la Comunitat Valenciana siga la protagonista.  
Segona. De comú acord entre les parts, el present document podrà  
ser desenrotllat en convenis específics. Per al desenrotllament de les  
accions vinculades al present acord marc, s'hi comprometen que el  
logotip de la Generalitat aparega de manera rellevant en tota la publicitat  
i la documentació i els suports que es realitzen, després de l'aprovació  
prèvia de la Direcció General de Promoció Institucional.  
Tercera. Per a l'aprovació de convenis específics es constituirà  
una comissió mixta paritària integrada per dos membres designats per  
RTVV i dos membres designats de l'Oficina de Gestió per als Plans de  
Competitivitat Empresarials.  
La Comissió haurà de reunir-se quan ho sol·licite alguna de les  
parts i, en tot cas, dues vegades l'any.  
A la Comissió correspondran, entre altres, les següents funcions:  
- Proposar possibilitats de col·laboració en temes d'interés comú.  
- Preparar convenis específics d'execució del present acord marc  
sobre les matèries seleccionades.  
- Elevar les propostes que elabore als òrgans competents de les  
dues parts.  
- Realitzar el seguiment dels convenis específics que se subscriguen,  
així com aclarir i resoldre tots els dubtes que puguen plantejarse  
en la seua interpretació i execució.  
Quarta. El present acord no porta aparellada cap despesa. No  
obstant això, quan el seu desenrotllament exigira aportacions econòmiques  
d'alguna de les parts o d'ambdues, els costos econòmics, així  
com la participació en estos, seran acordats específicament, i això quedarà  
supeditat al fet que els òrgans de govern competents d'ambdues  
entitats fiscalitzen i aproven la corresponent despesa. Les contraprestacions  
econòmiques, si és el cas, s'establiran en cada acord singular.  
Cinquena. El present acord marc entrarà en vigor en el moment de  
la firma i la vigència serà de dos anys renovables tàcitament, llevat de  
manifestació en contra de qualsevol de les parts.  
Com a prova de conformitat amb tot l'anterior, ambdues parts firmen  
el present acord, en doble exemplar i amb un únic efecte, al lloc i  
en la data indicats en l'encapçalament.  
EL CONSELLER D'EMPRESA UNIVERSITAT I CIÈNCIA  
Sr. Justo Nieto Nieto  
EL DIRECTOR GENERAL DE RADIOTELEVISIÓ VALENCIANA  
Sr. Pedro García Gimeno